
Domnului deputat Viorel Ştefan, 

Preşedintele Comisiei de buget, finanţe şi bănci
AVIZ

asupra Proiectului de Lege pentru aprobarea Ordonanţei de urgenţă a Guvernului nr.113/2009 privind serviciile de plată
În conformitate cu prevederile art. 95 şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, în procedură de urgenţă, Proiectul de Lege pentru aprobarea Ordonanţei de urgenţă a Guvernului nr.113/2009 privind serviciile de plată.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul de lege în şedinţa din 17 februarie 2010. În urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele cuprinse în anexă.
PREŞEDINTE,

Relu Fenechiu
Anexa
Proiect de Lege pentru aprobarea Ordonanţei de urgenţă a Guvernului nr.113/2009 privind

 serviciile de plată

Pl-x nr.13/2010
	Nr. crt.
	Text iniţial
	Text propus de comisie
	Motivare

	1.
	Art.4. – (1)

…

l) operaţiunile de plată executate prin intermediul oricăror dispozitive de telecomunicaţii, digitale, informatice, în cazul în care bunurile sau serviciile achiziţionate sunt livrate şi urmează să fie folosite prin intermediul dispozitivelor de telecomunicaţii, digitale sau informatice, cu condiţia ca operatorul de servicii de telecomunicaţii, digitale sau informatice să nu achiziţioneze doar ca intermediar între utilizatorul serviciilor de plată şi furnizorul bunurilor şi serviciilor;
	…

l) operaţiunile de plată executate prin intermediul oricăror reţele de comunicaţii electronice, folosind sisteme informatice, în cazul în care bunurile sau serviciile achiziţionate sunt livrate şi urmează să fie folosite prin intermediul reţelelor de comunicaţii electronice, folosind sisteme informatice, cu condiţia ca furnizorul  de reţelelor de comunicaţii electronice, sau sisteme informatice să nu achiziţioneze doar ca intermediar între utilizatorul serviciilor de plată şi furnizorul bunurilor şi serviciilor.

(Comisia pentru tehnologia informaţiei şi comunicaţiilor)
	Noţiunea de dispozitiv de telecomunicaţii, digitale, informatice nu a fost definită şi nu se regăseşte nici în legislaţia din domeniul IT&C.

Sintagma comunicaţii electronice este impusă prin Directiva 2002/19/CE şi Directiva 2002/21/CE

	2.
	Art. 5. – 

2. autentificare – procedură care permite prestatorului de servicii de plată să verifice modul de utilizare a unui anumit instrument de plată, inclusiv elementele de securitate personalizate ale acestuia.

17. instrument de plată – orice dispozitiv personalizat şi/sau orice set de proceduri convenite între utilizatorul de servicii de plată şi folosit de utilizatorul serviciilor de plată pentru a iniţia un ordin de plată 

20. mijloace de comunicare la distanţă – orice mijloace care, fără prezenţa fizică simultană a prestatorului serviciilor de plată şi a utilizatorului serviciilor de plată, pot fi folosite pentru încheierea unui contract de servicii de plată.

36. suport durabil – orice instrument care permite utilizatorului serviciilor de plată să stocheze informaţii adresate personal acestuia, într-un mod accesibil pentru consultări ulterioare, pentru o perioadă de timp adecvată scopurilor informaţiilor respective, şi care permite reproducerea identică a informaţiilor stocate.
	2. se elimină

17. instrument de plată – orice dispozitiv personalizat, care funcţionează de sine stătător, dedicat exclusiv serviciilor de plată şi/sau orice set de proceduri convenite între utilizatorul de servicii de plată şi folosit de utilizatorul serviciilor de plată pentru a iniţia un ordin de plată

20. mijloace de comunicare la distanţă – orice reţea de comunicaţii electronice care, fără prezenţa fizică simultană a prestatorului serviciilor de plată şi a utilizatorului serviciilor de plată, pot fi folosite pentru încheierea unui contract de servicii de plată.

36. suport durabil – orice instrument care funcţionează de sine stătător,  dedicat exclusiv serviciilor de plată, care permite utilizatorului serviciilor de plată să stocheze informaţii adresate personal acestuia, într-un mod accesibil pentru consultări ulterioare, pentru o perioadă de timp adecvată scopurilor informaţiilor respective, şi care permite reproducerea identică a informaţiilor stocate.

(Comisia pentru tehnologia informaţiei şi comunicaţiilor)
	nu este utilizat

noţiunea de dispozitiv nu este definită şi este foarte permisivă

OUG 34/2002 Legea 527/2002

În forma iniţială, art.91 alin(3) sau art 100 poate permite solicitarea unui hard disc sau chiar a unui laptop

	3.
	Art. 80

 (2)

….

c)alte autorităţi relevante desemnate în conformitate cu prezenta ordonanţă de urgenţă, cu legislaţia în materia protecţiei datelor personale, cu legislaţia în domeniul prevenirii şi combaterii spălării banilor şi finanţării terorismului, ori cu alte acte normative aplicabile prestatorilor de servicii de plată.
	….

c)alte autorităţi relevante desemnate în conformitate cu prezenta ordonanţă de urgenţă, cu legislaţia în domeniul tehnologiei informaţiei şi comunicaţiilor, a protecţiei datelor cu caracter personal, cu legislaţia în domeniul prevenirii şi combaterii spălării banilor şi finanţării terorismului, ori cu alte acte normative aplicabile prestatorilor de servicii de plată.

(Comisia pentru tehnologia informaţiei şi comunicaţiilor)
	Este absolut necesară colaborarea cu Ministerul Comunicaţiilor şi Societăţii Informaţionale fiind vorba de reglementarea unor plăţi care se execută cu ajutorul mijloacelor electronice.

	4.
	Art. 87. –

 …..

(3)La cererea utilizatorului serviciilor de plată, prestatorul de servicii de plată îi transmite informaţiile şi condiţiile pe suport de hârtie sau pe un alt suport durabil.


	….

(3)La cererea utilizatorului serviciilor de plată, prestatorul de servicii de plată îi transmite informaţiile şi condiţiile pe suport de hârtie, pe un alt suport durabil sau prin poştă electronică întocmind un document în formă electronică, semnat cu semnătură electronică extinsă.

(Comisia pentru tehnologia informaţiei şi comunicaţiilor)
	Documentul în formă electronică semnat cu semnătură electronică extinsă poate asigura securitatea informaţiei iar poşta electronică asigură transmisia rapidă a documentului.

